12. gadsimts

[thumb|300px|[Austrumu puslode 12. gadsimta sākumā.]]
[thumb|300px|[Austrumu puslode 12. gadsimta beigās.]]
**12. gadsimts** jeb **XII gadsimts** bija laika posms vēsturē no 1101. līdz 1200. gadam. Eiropā tas bija vidējo vai vēlo viduslaiku periods.

## Notikumi
* 1100. gada 5. augustā tika kronēts Anglijas karalis Henrijs I Izglītotais
* 1100. gada 25. decembrī Balduīns I Betlēmes Jēzus dzimšanas baznīcā tika kronēts par pirmo Jeruzalemes karali
* 1101. gada jūlijā tiek parakstīts Altona līgums starp Anglijas Henriju I un viņa vecāko brāli Normandijas hercogu Robertu, kurā Roberts piekrīt atzīt Henriju par Anglijas karali apmaiņā pret ikgadējo stipendiju un citām koncesijām. Vienošanās uz laiku pārtrauc krīzi anglo-normaņu valdnieku mantojumā
* 1102. gadā karalis Kālmāns apvieno Ungāriju un Horvātiju zem Ungārijas kroņa
* 1106. gadā pabeigta Gelati klostera būvniecība
* 1111. gada 14. aprīlī Heinriha V pirmās ekspedīcijas laikā uz Romu, viņš tiek kronēts par Svētās Romas impērijas imperatoru
* ap 1119. gadu izveidots Templiešu ordenis, lai aizsargātu kristīgos svētceļniekus Jeruzalemē
* 1124. gada aprīlī vai maijā Dāvids I tika kronēts par Skotijas karali
* 1125. gadā Saksijas hercogs Lotārs III tiek ievēlēts par Svētās Romas imperatoru, apsteidzot tuvāko sāncensi Frīdrihu I, uzsākot lielo Gvelfi un gibelīni karu.
* 1127. gadā Sunu dinastija zaudēja kontroli pār Ziemeļķīnu tur nostiprinoties Dzjiņu dinastijai
* 1130. gada Ziemassvētkos Rožērs II tika kronēts par Sicīlijas karali
* 1137. gada 22. jūlijā nākamais Francijas karalis Luijs VII apprecēja Akvitānijas Eleonoru
* 1170. gadā tika definēts kristīgais jēdziens "šķīstītava"
* 1185. gada pirmo reizi rakstos tiek pieminētas vējdzirnavas

## Notikumi Latvijas vēsturē
* 1106. gadā Polockas kņazs Rogvolods kopā ar saviem brāļiem piedalījās karagājienā uz Daugavas lejteci pret zemgaļiem , kur tika sakauts.
* 1179. gadā Novgorodas kņazs Mstislavs Rostislavičs vadīja karagājienu pret „Adzeles čudiem”.
* 1184. gadā katoļu misionārs Meinards uzcēla koka kapelu Daugavas krastā pie Ikšķiles ciema.
* 1188. gada 1. oktobrī pāvests Klements III apstiprināja priestera Meinarda iecelšanu par Līvzemes bīskapu ar sēdekli Ikšķilē un piešķīra šo bīskapiju Brēmenes arhibīskapam Hartvigam II.
* 1193. gadā Romas pāvests Celestīns III izsludināja kārtējo krusta karu pret Ziemeļeiropas pagāniem.
* 1198. gada 24. jūlijā notika Kauja pie Rīgas, kurā tika nogalināts otrais Livonijas bīskaps Bertolds.
* 1199. gada 5. oktobrī pāvests Inocents III izdeva bullu pret Livonijas atkritējiem no katoļticības, pret barbariem, kas pielūdz “nesapratnīgus dzīvniekus, lapotus kokus, dzidrus ūdeņus, zaļu zāli un nešķīstus garus”.

## Gadsimta celtnes

Attēls:Albugnano-Santa Maria di Vezzolano.jpg|Veccolano abatija. (1189)Pjemonta, Itālija.
Attēls:Borgund stavkirke 01.jpg|Borgundas stāvbaznīca. Norvēģija.
Attēls:Ikšķiles katoļu baznīcas drupas 2001-08-19.jpg|Ikšķiles baznīcas drupas. (1185) Svētā Meinarda sala, Latvija.
Attēls:Zeyrek Mosque 1349.jpg|Pantokratora klosteris. Stambula, Turcija.
Attēls:Vladimir Cathedral of Saint Demetrius IMG 0071 1725.jpg|Dmitrija katedrāle Vladimirā (1194—1197) Krievija.
Attēls:Church of Sioni.1.jpg|Sioni baznīca. (1112)Tbilisi, Gruzija.
Attēls:East Face AngkorWat0819.jpg|Ankorvata piļu komplekss.Ankora, Kambodža.
Attēls:Bagan, Dhammayazika Paya (6211868197).jpg|Demajazikas pagoda. (1196)Bagana, Mjanma.
Attēls:Taranga Temple 2017.jpg|Tarangas templis, (1161)Gudžarāta, Indija.


## Atsauces